ยอมอ้วนไม่นับแคลอรี่จากเมนูเส้นที่ได้ชื่อว่าให้พลังงานเยอะสุดตัวนึงในหมู่แป้ง อย่างแป้ง+ไข่ เป็นบะหมี่ที่รสชาติที่ต้องบอกว่า เยี่ยม!!!!!

ถ้าไม่เห็นภาพอยากให้ลองคิดตาม ลองนึกภาพรสบะหมี่ซัว ที่มาผัดกินกันช่วงเทศกาลกินเจ (บะหมี่จะสีขาวๆ แล้วมีสีจากเครื่องปรุงนะครับ ไม่ใช่สีเหลืองล้วนทั่วไป) เส้นมันจะเหนียวนิดนุ่มหน่อย ซึ่งเมนูร้านนี้ไม่มีอะไรมาก บะหมี่ที่รสชาติคล้ายหมี่ซัวอย่างที่ว่าเป็นตัวเดินเกมส์ เกี๊ยวหมูหรือกุ้งเป็นผู้ติดตาม เสิรฟพร้อมกากหมู ที่เหลือก็คือ ท้อปปิ้งเพิ่มเติม หมูแดง ขาหมู ซี่โครงหมูตุ๋น ลูกชิ้นปลา 

อ้อ ถ้าใครยังไม่อิ่ม ลองเกี๊ยวทอดเป็นของเล่นปิดมื้อที่ไม่เลวเลยนะครับ น้ำจิ้มที่เสิรฟเป็นน้ำจิ้มเหมือนน้ำจิ้มไก่ทอด ถ้าได้น้ำจิ้มที่เป็นสูตรเฉพาะเหมือนของที่พังงามี ฟิน!!!!

สรุปแล้วรสชาติอาจต่างกับสาขาที่พังงาบ้างเล็กน้อย แต่ถ้านึกถึงหมี่เกี๊ยวหลาดขวางพังงา(อ่านแบบใต้ดูนะ) ผมว่าสาขานี้ก็ตอบโจทย์ท่านได้ไม่แพ้กัน

รอบนี้ซื้อกลับบ้านเลยไม่มีรูปอาหารประกอบ ไว้มีโอกาสไปทานอีก จะถ่ายมาลงนะครับ